Boris Johnson bedankBoris Johnson. Argieffoto: AP Boris Johnson, die Britse minister van buitelandse sake, het te midde politieke twis oor die land se Brexit-strategie bedank. BBC berig sy bedank volg nadat David Davis, die minister wat verantwoordelik was vir die Brexit-onderhandelinge, sy bedanking aangekondig het. Johnson het glo in sy bedankingsbrief gesê Theresa May, die Britse eerste minister, “se droom is aan’t sterwe en versmoor deur onnodige selftwyfel”. Johnson se bedanking is bevestig slegs ŉ paar minute voor May die parlement oor haar nuwe Brexit-strategie toegespreek het. Johnson het nog nie amptelik die redes vir sy bedanking bekend gemaak nie.